Trippelalliansen

**Trippelalliansen** er navnet på en sammensvergelse mellom tre (senere fire) av Underverdenens nasjoner:

* Arusius
* Millinium
* Rast
* Verana (sluttet seg til i Imperiets 181. år)

## ***Organisasjonen***

### **Etablering**

Trippelalliansen ble etablert av de tre nasjonenes øverste ledere. Alliansen ønsket å bringe videre sin filosofi og tankegang om hvordan et samfunn skulle ledes. De ønsket å bringe disse styreformene videre til Imperiet, men dette ble ikke godtatt. Resultatet ble dermed at landene satte en diplomat hver i motpartenes land. Dette hadde ikke noen grunn til å føre til en krig.

## Historisk informasjon

### Lokasjon

Dødehavet, Underverdenen

Krigen brøt først ut da det ble oppdaget at Tussarix' diplomat hadde blitt drept av Rasts hoff. Kongen nektet for utsagnet, og de allierte landene reiste bust. Resultatet ble derfor slaget i Dødehavet.

Monarkene i de nøytrale landene (Yugotivitas, Inqui og Verana) etablerte sin egen forsvarsallianse: Øyføderasjonen. De hjalp dermed hverandre økonomisk og militært. De forbød å handle med Imperiet og Trippelalliansen – i frykt for at det skulle provosere en av fraksjonene hvis de støttet motparten.

### **Konflikten**

Trippelalliansen valgte å dele opp sine mål: Millinium kjempet mot republikken Podarix; Rast delte slagmark med kongedømmet Jipsir og øyen Île de Ndr; Arusius var i konflikt med keiserdømmet Tussarix.

Med årene jobbet organisasjonen med å trenge inn i hovedstaden til de forskjellige landene for å avsette lederne; de angrep hverandres handelsruter; prøvde å erobre strategiske og økonomisk formålstjenlige landområder; utkjempet slag for å ramme økonomien til landene; spionerte på Statens hemmeligheter; saboterte skipsverft; bombaderte byer for å drepe sivile.

I Imperiets 181. år hadde Verana sluttet seg til Trippelalliansen – først og fremst på grunn av frykt for å bli invadert av Jipsir eller dets storebror Tussarix – men også fordi at de ønsket å gjøre en slutt på den vanvittige krigen som herjet i Underverdenen. Alliansen endret ikke navnet sitt – i håp om å sinke Imperiets oppdagelse. Etter angrepet på Quéven-Névez, ble det tydelig at Verana hadde sluttet seg til alliansen – noe Imperiet ikke likte, og det ble straks lagt planer for å kvele den nye fienden i fødselen.

## Historisk informasjon

### Lokasjon

Darukus, Jipsir

Da monarkiet i Tussarix ble avsatt i Imperiets 185. år, minsket konflikten. Trippelalliansen fikk en alliert, og Podarix og Jipsir kastet inn håndkleet etter beleiringen av Asqui-Seine og det endelige slaget i Darukus. Det var Maximillien Robespierre som ledet beleiringen sammen med dronningen av Arusius. Presidenten og visedronningen av Millinium ledet angrepet på Darukus, og jakten på Jipsir. Kongen og dronningen av Rast var i palasset sitt i Isère og utarbeidet en traktat, som senere ble undertegnet i Darukus.

## Historisk informasjon

### Dato

24. november-11. desemberImperiets 185. år

### Lokasjon

Darukus, Jipsir

Da Darukus-traktaten var undertegnet, ble organisjonen beholdt som et forsvar hvis fiendene skulle tenke i gamle baner. Øyføderasjonen (som på dette tidspunktet bare besto av Yugotivitas) oppløste sin forsvarsstilling, og åpnet all handel med nabolandene. Under Darukus-traktaten hadde kong Mézelièr III og hans kone dødd av alderdom. Deres ætlinger hadde alle dødd under krigen. Kongen var en fjern slektning av kongen av Rast, og skrev i sitt testament at Verana – med tilhørende øyer – skulle bli en del av Rast. Da kongen fikk vite dette, omgjorde han på landets navn og monarkenes tittel. Det nye navnet ble keiserdømmet Verana-Rast, og monarkene ble tildelt tittelen keiser(inne) av Verana-Rast og guvernør av Isère (guvernøren av Isère hadde blitt drept under angrepet på Darukus, og kongefamilien benyttet derfor sjansen til å ta guvernør-posten selv).

## ***Trivia***

1. Navnet på alliansen er hentet fra gruppen av de allierte landene Tyskland, Østerrike-Ungarn og Italia, som eksisterte i Europa fra 1882-1918.
2. De tre landene i Trippelalliansen i Underverdenen var opprinnelig alle kongedømmer, og er det fremdeles. Landet Millinium kalles en republikk, men er i praksis dels kongedømme, dels republikk.
3. Den forhenværende dronningen av Millinium satte sin søster til å være visedronning og styre republikken i dronningens navn.
4. Tanken om alliansen ble først tenkt ut av Arusius og Rast. Millinium kunne inngå en avtale om å bli med hvis de fikk sendt bort sin regent og etablert en republikk. Kongen av Rast tok gjerne til seg dronningen av Millinium. På denne måten ble alliansen startet.
5. De fleste landene av Trippelalliansen har noe uoppgjort med Tussarix; Rast har noe uoppgjort med Jipsir – som er grunnlaget for at traktaten blir arrangert i Darukus, Jipsirs hovedstad.